روسیا پرزیدنتی ولادیمیر پوتین، روسیانین، آدا‌لار پروبلمی چرچیوه‌سینده ژاپونیا ایله باریش آنلاشما‌سی باغلانیلماسی مسئله‌سینده دیالوقا داوام ائدجگینی دئییب.
پوتین و ژاپونیا باش ناظیری آبه شینزو، ژاپونیانین اوساکا شهرینده جی-20 ایجلاسی چرچیوه‌سینده حیاتا کئچیردیک‌لری گؤروشمه‌دن سونرا بیرگه مطبوعات کونفرانسی کئچیریب.
ولادیمیر پوتین، بورادا ائتدیگی چیخیشیندا، آبه ایله گوندمه دایر بیر چوخ مسئله‌لری موذاکیره ائتدیک‌لرینی بیل‌دیره‌رک، "البته کی، گؤروشمه‌ده باریش راضیلاشماسی باغلی پروبلم‌لری موذاکیره. ایکی اؤلکه اوچون ده حساس اولان مسئله ایله باغلی دیالوقو داوام ائتدیرجگیک". دئدی.
ژاپونیا ایله باریش آنلاشما‌سی‌نین اهمیتینه ایشاره ائدن پوتین، "بو باره‌ده ایشلرین اوغورو، روسیا و ژاپونیا خالق‌لاری آراسیندا اعتبارین برقرار اولماسینا و دوستلوق علاقه‌لری‌نین قورولماسینا یاردیمچی اولا‌جاق، چتین مسئله‌لرده حلّ اوچون شرایط یارادا‌جاق". دئیه دانیشدی.
ژاپونیا باش ناظیری آبه ده کوریل آدا‌لاری ایله باغلی باریش سازیشی مسئله‌سینده روسیا ایله ایش داوام ائدیله‌جگینی بیل‌دیره‌رک، " باریش آنلاشما‌سی موضوعسوندا موذاکیره‌لرین، 1956دا ایمضا‌لانان بیاننامه اساسیندا، فعال شکیلده داوام ائتدیریلمه‌سینی پوتین ایله ممنونیتله قارشیلاییریق". دئدی.
روسیا و ژاپونیا، ایکینجی دونیا ساواشی‌نین آردین‌دان روس‌لارین "کوریل آدا‌لاری"، ژاپونیانین ایسه "شیمال اراضی‌لری" آدلاندیردیغی تورپاق پارچاسی موضوعسون‌داکی اویغونسوزلوق سببیله رسمی باریش آنلاشما‌سی ایمضالامادی.
سووئت اتفاقی، 1949دا ایشغال ائتدیگی، آدا‌لاردا یاشایان بوتون ژاپون وطنداش‌لارینی دپورت ائتمیشدی. باریش آنلاشما‌سی‌نین ایمضالانماسی اوچون ایلک اولا‌راق 2014-جی ایلین اوّلینده کئچیریلن موذاکیره‌لر ایسه اوکراینا بحرانی سببی ایله دوندورولموشدو. سؤز قونوسو منطقه، ساکیت اوقیانوسوندا یئرلشن ایتوروپ، کوناشیری، شیکوتان و هابومای آدالاریندان‌ عبارت‌دیر.
